# metadata.dc.description.abstract[].value
Vivim en un temps accelerat de canvis constants, en què el futur sovint se’ns presenta com un terreny que es mou sota els nostres peus i ens sacseja. En vista d’aquesta sensació de fragilitat, la temptació és voler-ho controlar tot per tancar portes a la incertesa. Aquest és el missatge central de l’extrema dreta, que, segons les enquestes, està reeixint amb força entre els més joves: la por d’un futur incert i el control autoritari com a instrument. Davant les incerteses, el cervell hi pot respondre de dues maneres diferents: amb por, que ens porta a defugir el futur o voler que algú ens el controli, o amb curiositat, que ens estimula no només a adaptar-nos-hi sinó també, sobretot, a voler ser els protagonistes, guionistes i directors del nostre propi futur. La por ens porta cap a l’extremisme autoritari, i la curiositat reflexiva, cap al creixement alliberador personal i col·lectiu.

# metadata.dc.source[].value
Divulgació i Premsa (Genètica, Microbiologia i Estadística)